De ville skjule seg for fotturistene som kom om sommeren og Fieldfare-hytta var klar til bruk i juni 1944. Maten medbragt fra Storbritannia tok slutt. Det var vanskelig med flyslipp i lyse sommernetter og allierte styrker var opptatt med landgang i Normandie. De begynte da å forsyne seg av matlageret på Reindalseter. Stien til Reindalseter var vanskelig og de var redde for å treffe folk. Til sammen tok de 45 kg klippfisk, 45 kg saltkjøtt, 75 kg mel og en del sukker og margarin. I forståelse med turistforneningen skulle ikke tyveriet anmeldes, men det ble likevel varslet til lensmannen som ikke gjorde noe med saken.